Diari Oficial de la Generalitat Valenciana


Sumari del DOGV 6475, del 08-03-2011 (2011/2604)

RESOLUCIÓ de 17 de febrer de 2011, de la presidenta de l'Institut Valencià de la Música, per la qual es convoquen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical durant l'any 2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6475

Data del DOGV
:   08-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2604


Data del document
:   17-02-2011

Organisme emissor
:   Institut Valencià de la Música

Tipus de document
:   Resolució

Anàlisi jurídica

 Descriptors 

:   * Institut Valencià de la Música
    * ajuda pública

RESOLUCIÓ de 17 de febrer de 2011, de la presidenta de l'Institut Valencià de la Música, per la qual es convoquen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical durant l'any 2011. [2011/2604]
La Llei 2/1998, de 12 de maig, Valenciana de la Música, crea l'Institut Valencià de la Música (IVM) com a ens públic adscrit a la Conselleria de Cultura i Esport que té com a objectiu la planificació, l'execució i la coordinació de la política cultural de la Generalitat en el camp de la música i en l'àmbit de les seues competències.
Entre les funcions assignades a l'Institut Valencià de la Música per al compliment dels seus objectius es troba la d'impulsar la producció i difusió musical, i, en conseqüència, executar les mesures per al foment de la música, com ajudar a l'organització de festivals, cursos, concursos, projectes musicals de caràcter singular, la programació musical estable anual dels ajuntaments i projectes de producció musical.
Amb esta finalitat, la Conselleria de Cultura i Esport convoca les presents ajudes a través de l'Institut Valencià de la Música a fi de millorar l'oferta d'activitats i refermar la descentralització, consolidar una xarxa de festivals, cursos de perfeccionament musical i activitats musicals que siguen complement adequat de les programacions que tenen lloc a les principals ciutats de la nostra comunitat, i, a més, facilitar els projectes de producció musical i els projectes musicals de caràcter singular que contribuïsquen a millorar l'oferta musical i les possibilitats professionals dels músics valencians. Igualment, i de manera específica, afavorir la programació musical estable anual dels diferents ajuntaments de la Comunitat Valenciana.
Per tot això i fent ús de la facultat que em conferix l'article 8 de la Llei 2/1998 i l'article 6.2 y 3 del Decret 130/2000, de 5 de setembre, del Govern Valencià, que aprovà el reglament de funcionament i organització de l'IVM, així com l'article 28.e) de la Llei de la Generalitat 5/1983, de 30 de desembre, del Consell, segons redacció donada per Llei de la Generalitat 12/2007, de 20 de març, i atenent el que disposa la Llei 38/2003, de 17 de novembre, General de Subvencions, i el seu Reglament, aprovat per Reial Decret 887/2006, de 21 de juliol, resolc:
Primer
Convocar la concessió de subvencions, en règim de concurrència competitiva, per a l'organització de festivals, cursos de perfeccionament musical, concursos i projectes musicals de caràcter singular, la programació musical estable anual dels ajuntaments i els projectes de producció musical durant l'any 2011, i aprovar les bases per les quals es regix, així com el model de sol·licitud, que s'inclouen com a annex I i II en esta resolució.
Segon
L'import global màxim d'estes ajudes és de 287.260 euros i s'han d'abonar a càrrec de la línia de subvenció SE000068, del capítol IV, del pressupost de l'Institut Valencià de la Música per a l'any 2011.
Tercer
Les ajudes concedides mitjançant esta resolució estan acollides al règim de minimis establit al Reglament CE 1998/2006, de la Comissió, de 15 de desembre de 2006 (DOUE núm. L 379 de 28 de desembre de 2006), referit a l'aplicació dels articles 87 i 88 del Tractat CE a les ajudes de minimis.
En cap cas estes ajudes podran superar l'import màxim total per beneficiari de 200.000?, que queden reduïts a 100.000- per al cas de beneficiaris que operen al sector del transport per carretera, durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, d'acord amb el que establix el Reglament (CE) núm. 1998/2006 de la Comissió.
Sense perjuí d'allò dit anteriorment, serà possible l'acumulació d'un altre tipus d'ajudes per a la mateixa acció subvencionada, llevat que l'acumulació conduïsca a una intensitat de l'ajuda superior a l'establida per a les circumstàncies concretes de cada cas en un reglament d'exempció de categories o en una decisió adoptada per la Comissió.
DISPOSICIONS FINALS
Primera
S'autoritza la directora gerent de l'Institut Valencià de la Música a dictar les resolucions que requerisca l'aplicació del que disposa la present resolució.
Segona
La present resolució produirà efectes el mateix dia que es publique en el Diari Oficial de la Comunitat Valenciana.
Segons el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició ha d'interposar-se davant de la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 17 de febrer de 2011.- La presidenta de l'Institut Valencià de la Música: Trinidad María Miró Mira.
ANNEX I
Bases de la convocatòria pública per a la concessió d'ajudes per a l'organització de festivals, cursos de perfeccionament musical, concursos, projectes musicals de caràcter singular, la programació musical anual estable dels ajuntaments i projectes de producció musical durant l'any 2011
Primera. Objecte, import i nombre d'ajudes
1. La present convocatòria té com a objecte potenciar l'organització i realització de les activitats de caràcter musical següents durant l'any 2011:
a) Festivals.
b) Cursos de perfeccionament musical que es convoquen per a alumnes que, com a mínim, estiguen cursant el grau superior.
c) Concursos.
d) Projectes musicals de caràcter singular.
e) Programació musical estable anual dels ajuntaments.
f) Projectes de producció musical.
2. Poden admetre's peticions amb una denominació que no coincidisca amb alguna de les enunciades en el número anterior, com ara «setmana», «cicle», «mostra», etc., sempre que el seu contingut essencial s'ajuste al que és habitual en les activitats objecte d'esta convocatòria.
3. Es pot concedir un mínim de 60 i un màxim de 72 ajudes; en cap cas l'import de qualsevol de les ajudes serà superior a 16.000 euros. L'import de la totalitat de les ajudes no podrà excedir els 287.260 euros previstos en la línia de subvenció SE000068 del pressupost del Institut Valencià de la Música per al 2011, amb el desglossament següent:
- Per a l'organització i realització de festivals, cursos de perfeccionament musical, concursos, projectes musicals de caràcter singular, tots ells dins la Comunitat Valenciana, fins a un màxim de 113.260 €.
- Per a la programació musical estable anual dels ajuntaments, fins a un màxim de 144.000 €.
- Per la realització de projectes de producció musical, fins a un màxim de 30.000 €
Les quantitats no disposades de qualsevol dels tres apartats anteriors podran aplicar-se, si és necessari, als que resulten deficitaris, sense superar mai globalment la quantitat màxima de 287.260 €.
4. L'import de les ajudes regulades en la present convocatòria en cap cas podrà ser d'una quantia que, aïlladament o en concurrència amb altres subvencions, ajudes, ingressos o altres recursos, supere el cost de l'activitat subvencionada que ha de desplegar el beneficiari.
Segona. Beneficiaris
Dins dels límits pressupostaris i d'acord amb les condicions i els criteris que establixen les presents bases, poden obtindre estes ajudes les administracions públiques, entitats, empreses i associacions radicades a la Comunitat Valenciana que organitzen alguna de les activitats objecte d'esta convocatòria durant l'any 2011, sempre que estes tinguen lloc a l'àmbit territorial d'esta comunitat autònoma. Amb caràcter d'excepció, podran obtindre's estes ajudes per a la realització de projectes de caràcter singular fora de l'àmbit territorial de la Comunitat Valenciana, i tant sols pel concepte d'ajuda al desplaçament, i podran ser sol·licitades també pels professionals de la música que acrediten eixa condició d'acord amb la base quarta.
Per al supòsit de la activitat de programació musical estable anual, tant sols podran obtenir estes ajudes els ajuntaments de la Comunitat Valenciana.
Els sol·licitants hauran d'acreditar en el termini fixat per a la presentació de sol·licituds que compleixen els requisits establits en els punts 2 i 3 de l'article 13 de la Llei 38/2003, de 17 de novembre, General de Subvencions (BOE núm. 276, de 18 de novembre de 2003). La dita acreditació s'efectuarà en els termes que preveu l'article 13.7 de la llei esmentada, de conformitat amb el model de declaració que figura com a annex III.
Igualment, estes ajudes no podran aplicar-se a les empreses que operen en els sectors determinats en el punt 1 de l'article 1r del Reglament CE número 1998/2006, de la Comissió, de 15 de desembre de 2006 (DOUE núm. L 379, de 28 de desembre de 2006).
Tercera. Casos exclosos
Queden exclosos d'esta convocatòria els casos següents:
a) Activitats organitzades per qualsevol tipus d'organisme o ens públic que forme part de la administració de la Generalitat.
b) Les primeres edicions de les activitats, com festivals, cursos i concursos, objecte de la present convocatòria, o programacions musicals estables anuals de nova implantació pels ajuntaments.
c) Festivals, cursos, concursos, i projectes musicals de caràcter singular que siguen beneficiaris d'un altre tipus d'ajudes per part de la Conselleria de Cultura i Esport.
d) Cursos destinats al perfeccionament musical en els quals no s'exigisca acreditar estar cursant el grau superior.
e) Aquelles activitats que no garantisquen amb recursos propis o diferents dels que s'ofereixen en esta convocatòria un percentatge mínim del 50% del pressupost de les despeses previstes.
Quarta. Presentació de sol·licituds
1. El termini de presentació de sol·licituds és de 20 dies hàbils a comptar des de l'endemà de publicació de la present convocatòria en el Diari Oficial de la Comunitat Valenciana.
2. Les sol·licituds, dirigides a l'Institut Valencià de la Música, poden presentar-se a l'Institut Valencià de la Música, a la plaça de Viriat, s/n, 46607 València, a la Conselleria de Cultura i Esport, av. de Campanar, 32, 46065 València, a les direccions territorials de Cultura i Esport d'Alacant (c/ Carratalà, 47, 03055 Alacant), de Castelló de la Plana (av. del Mar, 23, 12017 Castelló de la Plana) i de València (plaça de Viriat, s/n, 46830 València), o utilitzant qualsevol dels mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament a l'oficina de correus o de presentació al Registre i anunciant a l'Institut Valencià de la Música l'enviament de la sol·licitud, per mitjà de fax (al número 606 933 315) o telegrama, el mateix dia, a l'efecte d'organització.
3. Les sol·licituds hauran d'omplir-se necessàriament de conformitat amb el model de l'annex II d'esta convocatòria, i s'hauran d'acompanyar amb els documents o certificats, originals o fotocòpies degudament compulsades, a què es fa referència en cada capítol del model de sol·licitud, incloent-hi els punts següents:
a) Projecte detallat de l'activitat per a la qual se sol·licita la subvenció, en què s'especifiquen els participants i s'aporte qualsevol dada que permeta avaluar el contingut i el nivell artístic o docent, així com l'interés per a la creació musical i la formació dels professionals valencians, d'acord amb els criteris de prioritat establits en la base sisena.
b) Pressupost detallat d'ingressos i despeses de l'activitat.
c) Declaració de les subvencions sol·licitades o concedides per altres organismes públics o privats per al mateix projecte. En el cas de no haver sol·licitat o aconseguit altres ajudes, s'hi indicarà «cap».
d) Declaració de les ajudes minimis rebudes durant els dos exercicis fiscals anteriors i durant l'exercici fiscal en curs.
e) Declaració responsable del compliment de la normativa sobre integració laboral de persones amb discapacitat o, si és el cas, exempció de la dita obligació, per a les empreses amb 50 o més treballadors.
Igualment, la sol·licitud haurà d'adjuntar la documentació següent:
f) Certificats de disponibilitat o declaració jurada dels recursos econòmics corresponents que, com a mínim, representen el 50% de la despesa prevista.
g) Memòria comprensiva de les actuacions desplegades en les edicions anteriors dels festivals, cursos, concursos, i programació musical estable anual per als quals se sol·licita l'ajuda. S'exceptuen d'este requisit les entitats que han rebut ajuda l'any 2010 per a idèntic festival, curs o concurs, o als ajuntaments per a la programació musical estable anual.
h) Certificat de l'acord, adoptat per l'òrgan de govern corresponent, en què s'aprova sol·licitar esta subvenció i es faculta el/la president/a per a subscriure la petició.
i) En el cas de persones jurídiques, haurà d'aportar-se una còpia confrontada del document constitutiu -escriptura o document privat- i aquell que acredite la representació, si és el cas.
j) En el cas d'associacions, empreses, entitats i professionals de la música, l'alta censal expedida per l'Agència Tributària.
k) Acreditació que el sol·licitant es troba al corrent en el compliment de les obligacions tributàries davant de l'administració estatal i autonòmica i amb la Seguretat Social. Al respecte, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (apartat K) es farà constar l'autorització perquè l'òrgan instructor obtinga de forma directa, a través de certificats electrònics, l'acreditació del compliment de les obligacions tributàries i enfront de la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Si el sol·licitant no dóna esta autorització, haurà d'aportar les certificacions següents :
- Certificació positiva de l'Agència Estatal d'Administració Tributària, que acredite que el sol·licitant es troba al corrent de les seues obligacions.
- Certificació de la Tresoreria General de la Seguretat Social, acreditativa que el sol·licitant es troba al corrent en el compliment de les seues obligacions amb la Seguretat Social.
- Certificació de les direccions territorials de la Conselleria d'Economia, Hisenda I Ocupació, acreditativa que el sol·licitant no té deutes de naturalesa tributària amb la Generalitat.
Queden exceptuades d'esta obligació les corporacions locals, les quals, tanmateix, deuran presentar una declaració responsable de caràcter alternatiu a estos efectes.
l) Igualment, per als projectes de caràcter singular que puguen consistir en desplaçaments fora de l'àmbit territorial de la Comunitat Valenciana, per tal de participar en activitats musicals com assistència a festivals, certàmens, gires de concerts, realització de conferències, etc., serà necessària la invitació cursada per l'autoritat o entitat organitzadora, amb l'expressió de les condicions en què es formule.
m) Declaració responsable de no incórrer en les prohibicions per a obtindre la condició de beneficiari segons el model de l'annex III.
4. Si la sol·licitud no inclou totes les dades exigides o hi falta documentació, es requerirà a l'interessat que corregisca estos defectes o acompanye els documents preceptius, en el termini de 10 dies, amb l'advertència que si no ho fa es considerarà que ha desistit de la seua petició, després de dictar la resolució corresponent en els termes de l'article 42 de la Llei 30/1992, segons disposa l'article 71.1 del mateix cos legal.
La correcció de la documentació haurà de presentar-se preferentment a l'Institut Valencià de la Música. En el cas de presentar-se per qualsevol altre mitjà o en qualsevol altre lloc dels previstos en la LRJPAC, podrà comunicar-se a l'IVM, per mitjà de fax (al número 834 623 048) o telegrama, el mateix dia de la presentació.
En tot cas, la directora gerent de l'IVM podrà requerir als sol·licitants que proporcionen qualsevol informació aclaridora necessària per a gestionar la documentació.
5. Les institucions o entitats que vulguen sol·licitar ajuda para més d'un projecte, ho faran singularitzant els projectes, però en una única sol·licitud.
6. Les dades de caràcter personal de l'imprés de sol·licitud podran ser incloses en un fitxer per al seu tractament per l'IVM, com a titular responsable del fitxer, dins l'ús de les funcions pròpies que li són atribuïdes i en l'àmbit de les seues competències. De igual manera, els sol·licitants d'ajuda podran exercir els drets d'accés, rectificació, cancel·lació i oposició, d'acord amb allò disposat a l'article 5 de la Llei Orgànica 15/1999, de Protecció de Dades de Caràcter Personal (BOE núm. 298, de 14.12.1999).
Cinquena. Instrucció del procediment de concessió de les ajudes. Comissió avaluadora
1. L'òrgan competent per a l'ordenació i instrucció del procediment de concessió de les ajudes és la directora gerent de l'Institut Valencià de la Música.
2. L'òrgan instructor, una vegada completats els expedients i realitzades les activitats d'instrucció pertinents, els traslladarà a la comissió indicada en l'apartat següent.
3. Per a la valoració de les sol·licituds, conforme assenyala l'article 22 de la Llei General de Subvencions, es constituirà una comissió tècnica avaluadora que adaptarà el seu funcionament a les regles generals que s'apliquen als òrgans col·legiats i que estarà presidida per la directora gerent de l'IVM, i integrada, a més, pel cap del Departament de Difusió i Ajudes, en qualitat de vicepresident, i, en qualitat de vocals, pels tres directors territorials de Cultura i Esport d'Alacant, Castelló i València, així com també per un representant de la Federació Valenciana de Municipis i Províncies, nomenat per l'òrgan instructor a proposta de l'esmentada Federació. Hi actuarà com a secretari, amb veu i sense vot, un/a administratiu/iva de l'IVM.
4. La comissió tècnica avaluadora, atenent a les sol·licituds presentades i a l'interés de les mateixes, emetrà un informe d'avaluació conforme als criteris de prioritat que s'enumeren en la base sexta, informe que quedarà incorporat en les actes de la comissió i on es deixarà constància succinta dels motius de la valoració i ponderació de les sol·licituds, així com la seua prelació de major a menor puntuació.
5. En qualsevol moment del procediment podrà instar-se al sol·licitant perquè òmpliga qualsevol tràmit, de conformitat amb el que preveu l'article 76.2 de la Llei 30/1992, per un termini de 10 dies, amb els efectes determinats en eixa norma.
6. El òrgan instructor a la vista dels expedients i de l'informe i proposta de la comissió tècnica avaluadora, formularà la proposta de resolució provisional, degudament motivada, que haurà de notificar-se als interessats de manera fefaent, amb trasllat per un termini de 10 dies per a presentar al·legacions, prescindint-se d'este tràmit quan no figuren en el procediment ni siguen tinguts en compte altres fets ni altres al·legacions i proves que les adduïdes pels interessats. En este cas, la proposta de resolució formulada tindrà el caràcter de definitiva, elevant-la a la Presidència de l'Institut Valencià de la Música, òrgan competent per a resoldre la convocatòria.
Sisena. Criteris de prioritat. Determinació de l'import de les subvencions
1. Amb caràcter general, per a l'elaboració de la seua proposta la comissió avaluadora tindrà en compte els criteris següents, amb la ponderació establida:
A) Projecte de l'activitat de què es tracte per al 2011: fins a un màxim de 60 punts.
Es valoraran, amb caràcter particular i segons el tipus d'activitat que es propose organitzar, els aspectes següents:
A.1) Festivals.
- Nivell artístic dels grups i solistes programats.
- Coherència artística del programa.
- Especialització del programa.
- Capacitat organitzativa i econòmica del peticionari.
A.2) Cursos
- Nivell artisticodocent del professorat.
- Nivell que s'exigeix a l'alumnat per a poder participar en el curs.
- Nivell d'especialització del curs.
- Capacitat organitzativa, docent i econòmica del peticionari.
A.3) Concursos
- Nivell artístic dels membres dels tribunals.
- Nivell artístic mínim exigit als concursants.
- Nivell d'especialització.
- Existència d'altres concursos amb objectius similars.
- Capacitat organitzativa i econòmica del peticionari.
A.4) Projectes musicals de caràcter singular
- Nivell artístic i impacte social del projecte.
- Coherència del programa presentat.
- Nivell professional dels participants.
- Interès dels organitzadors de l'activitat musical en què participen l'entitat, els intèrprets o el professional sol·licitant.
- Capacitat organitzativa i econòmica del peticionari.
A.5) Programació musical estable anual dels ajuntaments.
- Duració de la temporada estable anual.
- Número de concerts o espectacles programats. Proposta artística.
- Inclusió dins la programació d'intèrprets residents a la Comunitat Valenciana.
- Pressupost de contractació artística de la temporada, per concerts o espectacles.
- Existència d'infraestructura cultural i de professionals responsables de la programació i de la seua dinamització.
A.6) Projectes de producció musical
- Nivell artístic del projecte i dels professionals que hi participen.
- Coherència del programa presentat i contribució a l'oferta musical.
- Nivell de professionalitat i innovació.
B) Interès cultural del projecte: fins a un màxim de 30 punts.
En el cas d'activitats com festivals, cursos, concursos, projectes musicals de caràcter singular, programació musical estable anual dels Ajuntaments i projectes de producció musical, es podrà valorar l'adequació a la realitat sociocultural i la situació econòmica del territori on haja de tindre lloc l'activitat proposada, sempre que puga tindre un impacte generador de noves iniciatives culturals i de creació de nous públics, afavorir el desenvolupament local o potenciar l'atracció turística. De la mateixa manera es podrà valorar l'impacte que per la imatge i prestigi dels sol·licitants supose la seua participació, així com per als interessos culturals de la Comunitat Valenciana.
C) Nombre d'edicions celebrades anteriorment i qualitat mitjana: fins a un màxim de 10 punts.
Es valorarà l'adequació del projecte ja consolidat als fins plantejats per l'organització, així com la capacitat innovadora de la proposta. Es tindrà en compte la necessitat de millorar la qualitat o el nivell de les activitats consolidades abans que col·laborar en l'aparició de noves amb un contingut que no constituïsca una novetat substancial.
Per a fer la baremació, la comissió avaluadora només podrà tindre en compte les dades aportades pels sol·licitants que hagen sigut degudament justificades mitjançant el suport documental exigit en esta convocatòria.
2. Per a la determinació de l'import de les subvencions, es tindrà en compte la puntuació total obtinguda per cada projecte en relació amb els criteris de prioritats que antecedeixen i la seua ponderació. S'hi tindrà en compte, igualment, el pressupost d'ingressos i despeses aportat pels sol·licitants amb les limitacions que establix la base primera, punt 3.
Setena. Resolució de la convocatòria. Termini
La directora gerent de l'Institut Valencià de la Música elevarà la proposta de resolució definitiva a la consellera de Cultura i Esport, en qualitat de presidenta de l'Institut Valencià de la Música, la qual resoldrà l'adjudicació de les ajudes convocades i en disposarà la publicació en el termini de sis mesos comptats des de l'endemà de la publicació de la resolució de convocatòria en el Diari Oficial de la Comunitat Valenciana.
La resolució de concessió de les ajudes podrà retrotraure els seus efectes a l'activitat exercida amb anterioritat a la data d'aquella, sempre que l'activitat corresponga a l'exercici de 2011.
En el cas que la convocatòria no siga resolta en el termini previst anteriorment, es consideraran desestimades totes les sol·licituds, sense perjuí de l'obligació de l'administració de resoldre expressament continguda a l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú.
Huitena. Publicació i notificació
La resolució de la convocatòria es publicarà en el Diari Oficial de la Comunitat Valenciana, al tauler d'anuncis i la pàgina web de l'Institut Valencià de la Música. En tot cas, es notificarà als beneficiaris de conformitat amb el que preveu l'article 58 de la Llei 30/1992, de Règim Jurídic de les Administracions Públiques i del Procediment Administratiu Comú.
Novena. Obligacions dels beneficiaris
1. Les institucions, les entitats, les empreses, les associacions i els professionals que obtinguen estes ajudes estan obligats a:
a) Comunicar per escrit a l'Institut Valencià de la Música l'acceptació de la subvenció en el termini dels 10 dies següents al de la recepció de la notificació de concessió i omplir la fitxa de manteniment de tercers que s'hi adjuntarà.
b) Realitzar l'activitat d'acord amb el programa presentat.
c) Comunicar a l'Institut Valencià de la Música qualsevol canvi que es produïsca en el programa definitiu de l'activitat abans de fer-la, el qual haurà de ser aprovat expressament per la directora gerent.
d) Fer constar en tota publicació, fullet, programa, publicitat, etc., independentment del mitjà o suport, el patrocini de la Generalitat. A aquest efecte, s'inserirà en un lloc preferent i destacat, d'acord amb les normes d'identitat corporativa, el logotip de la Generalitat - Institut Valencià de la Música, el qual s'inclou en la pàgina web de l'IVM ().
Esta obligació s'aplicarà a partir de la recepció de la notificació de concessió de l'ajuda, excepte en els casos en què l'activitat per a la qual se sol·licita l'ajuda ja haguera rebut subvenció de l'Institut Valencià de la Música en edicions anteriors i es realitzarà abans de la convocatòria o resolució d'estes ajudes.
e) Justificar la utilització de la subvenció en la forma que s'indica en la base deu i conservar els documents justificatius de l'aplicació dels fons rebuts per a poder justificar la despesa i atendre les actuacions de comprovació i control.
f) Comunicar a l'Institut Valencià de la Música les subvencions concedides per a aquest mateix fi i el seu import, i acreditar-ho amb una còpia de la notificació rebuda, així com altres ajudes, ingressos o recursos que financen l'activitat per a la qual s'ha sol·licitat l'ajuda.
g) Acreditar amb anterioritat a dictar-se la proposta de resolució de concessió de les ajudes el fet d'estar al corrent de les seues obligacions tributàries i enfront de la seguretat social, en la forma que determina la llei i el Reglament General de Subvencions, d'acord amb l'Ordre de 30 de maig de 1996 de la Conselleria d'Economia i Hisenda, i sense perjuí del que establix la Llei 11/2007, de 22 de juny, d'Accés Electrònic dels Ciutadans als Serveis Públics, així com el Decret 165/2010, de 8 d'octubre, del Consell.
2. L'incompliment de qualsevol dels requisits i obligacions estipulats en la present convocatòria, així com la infracció provada d'alguns dels seus punts, anul·laran la concessió de l'ajuda i obligaran al reintegrament en els casos previstos en l'article 37 de la Llei General de Subvencions.
3. Són també obligacions dels beneficiaris d'estes ajudes les que amb caràcter general s'estableixen en l'article 14 de la Llei General de Subvencions.
Deu. Justificació i pagament de les ajudes
1. El pagament d'estes ajudes s'efectuarà d'una sola vegada, per mitjà de transferència bancària al compte indicat en la fitxa de manteniment de tercers que s'omplirà amb l'acceptació de l'ajuda, sempre que l'activitat s'haja realitzat d'acord amb el programa presentat i es justifiquen correctament les despeses ocasionades per l'activitat subvencionada.
2. La justificació de la subvenció requerirà la presentació per part del beneficiari dels documents següents:
a) Memòria succinta de les actuacions realitzades, comprensiva, a més, d'una avaluació de les actuacions i de les xifres d'assistents.
b) Dos fullets, catàlegs, programes, cartells, etc. del festival, curs, concurs, programació musical estable o activitat musical subvencionats.
c) Declaració d'ingressos i despeses produïts en l'activitat objecte de l'ajuda.
d) Compte justificatiu:
d.1) Justificants originals -factures, fins i tot electròniques, i qualsevol altre document de valor probatori de la despesa efectuada durant 2011- per a ser estampillats pel departament de gestió i tornats posteriorment als interessats.
d.2) Justificants dels pagaments relatius a les despeses per a les quals es va concedir l'ajuda segons el que establix la legislació vigent, per un import mínim igual a la subvenció concedida.
No es podrà incloure com a despesa subvencionable l'import de l'IVA deduïble quan el beneficiari estiga obligat a fer la declaració d'aquest impost, i, per tant, la quantitat que podrà imputar-se com a despesa és la corresponent a la base imposable dels justificants o factures.
Estos documents es presentaran davant de l'Institut Valencià de la Música en un termini no superior a un mes des de la finalització de l'activitat, i en tot cas fins al 16 de desembre de 2011. A partir d'aquest dia, el crèdit pressupostari quedarà anul·lat i es perdrà el dret a cobrar l'ajuda concedida.
Onze. Altres disposicions
1. L'Institut Valencià de la Música exigirà el reintegrament de les quantitats percebudes en els casos previstos en l'article 37 de la Llei General de Subvencions
2. L'Institut es reserva igualment la possibilitat de deixar sense efecte la subvenció en el cas d'incompliment d'alguna de les obligacions imposades als beneficiaris en la base novena, punt 1, lletres a, b, c, d, f i g, en els terminis i les condicions assenyalats.
3. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
Si l'alteració de les condicions del projecte subvencionat en significa una reducció, la modificació serà proporcional a la minoració efectuada.
Per al supòsit de l'obtenció d'ajudes concurrents que siguen compatibles, la modificació només es produirà si la suma de les ajudes supera el cost de l'activitat subvencionada, i en este cas es minorarà la quantitat que excedisca el cost final de l'activitat.
4. De les economies que puguen produir-se per l'aplicació d'allò indicat en la present base, se'n podrà disposar, mitjançant una nova resolució de la presidenta de l'IVM, incrementant la quantitat concedida a algun dels beneficiaris o incloent-ne d'altres no seleccionats que reunisquen els requisits de la convocatòria i hagen sigues avaluats conforme als criteris de la base sexta; en aquest cas es podran superar els límits establits en la base primera.
5. Estes ajudes són compatibles amb altres ajudes, subvencions, ingressos o recursos per a la mateixa finalitat, procedents de qualsevol administració o ens públic o privat, nacionals, de la Unió Europea o d'organismes internacionals, sense que, aïlladament o en conjunt, superen el cost de l'activitat subvencionada.